नेपालमा जब नयाँ सरकार बन्छ, नयाँ प्रधानमन्त्रीले भारतकै भ्रमण पहिला गर्नुपर्छ भन्ने अवधारणा रहिआएको छ । यसलाई हामीले परम्पराको रूप दिनु हँुदैन । यसलाई नीतिको रूप पनि दिनु हँुदैन । र, यसलाई सधैँभरि पालना गर्नैपर्ने नियमका रूपमा त झनै लिनु हँुदैन । नेपाल एउटा स्वतन्त्र, सार्वभौमसत्ता सम्पन्न र राष्ट्रिय अखण्डतायुक्त मुलुक हो । हामी आफ्नो आवश्यकता अनुरूप, हाम्रो विदेश नीति अनुरूप हाम्रो प्रधानमन्त्रीले कुनै पनि देशको पहिलो भ्रमण गर्न सक्छन् । यो कुरालाई ध्यानमा राखेर अबदेखि हामी अगाडि बढ्नुपर्ने हुन्छ । त्यसमा कुनै मोलतोल नहोस् भन्नेप्रति हामी सबै सचेत हुनुपर्छ । आउने सरकारले त अझै बढी नै सचेत हुनुपर्छ ।
